CELEX: E2014J0012
Language: et
Date: 2015-01-28 00:00:00
Title: Kohtu otsus, 28. jaanuar 2015, kohtuasjas E-12/14 – EFTA järelevalveamet vs. Island (Lepinguosalise kohustuste täitmata jätmine – Direktiiv 2009/125/EÜ energiamõjuga toodete ökodisaini nõuete sätestamiseks – Rakendamata jätmine)

18.6.2015   
            
            
               ET
            
            
               Euroopa Liidu Teataja
            
            
               C 201/6
            
         KOHTU OTSUS,
   28. jaanuar 2015,
   kohtuasjas E-12/14
   EFTA järelevalveamet vs. Island
   (Lepinguosalise kohustuste täitmata jätmine – Direktiiv 2009/125/EÜ energiamõjuga toodete ökodisaini nõuete sätestamiseks – Rakendamata jätmine)
   (2015/C 201/06)
   Kohtuasjas E-12/14, EFTA järelevalveamet vs. Island, esitatud AVALDUS, et kohus tuvastaks, et olles jätnud ettenähtud tähtajaks vastu võtmata kõik EMP lepingu II lisa IV peatüki punktis 6 viidatud õigusakti (Euroopa Parlamendi ja nõukogu 21. oktoobri 2009. aasta direktiiv 2009/125/EÜ, mis käsitleb raamistiku kehtestamist energiamõjuga toodete ökodisaini nõuete sätestamiseks, mida on lepingule kohandatud lepingu protokolliga nr 1 ja EMP ühiskomitee 1. juuli 2011. aasta otsusega nr 67/2011) rakendamiseks vajalikud meetmed ja/või jätnud EFTA järelevalveametile kõnealustest meetmetest teatamata, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 28. jaanuaril 2015 järgmise resolutiivosaga otsuse.
   Kohus:
   
               1.
            
            
               on tuvastanud, et olles jätnud ettenähtud tähtajaks vastu võtmata kõik EMP lepingu II lisa IV peatüki punktis 6 viidatud õigusakti (Euroopa Parlamendi ja nõukogu 21. oktoobri 2009. aasta direktiiv 2009/125/EÜ, mis käsitleb raamistiku kehtestamist energiamõjuga toodete ökodisaini nõuete sätestamiseks, mida on kohandatud lepingule selle protokolliga nr 1 ja EMP ühiskomitee 1. juuli 2011. aasta otsusega nr 67/2011) rakendamiseks vajalikud meetmed, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2.
            
            
               kohustab Islandi kandma menetluskulud.